CELEX: 42022X0082
Language: lv
Date: 2022-01-20 00:00:00
Title: ANO Noteikumi Nr. 26 – Vienoti noteikumi par transportlīdzekļu apstiprināšanu attiecībā uz to ārējiem izvirzījumiem [2022/82]

20.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 13/51
               
            
         Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums būtu jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē: https://unece.org/status-1958-agreement-and-annexed-regulations
         ANO Noteikumi Nr. 26 – Vienoti noteikumi par transportlīdzekļu apstiprināšanu attiecībā uz to ārējiem izvirzījumiem [2022/82]
         
            Ar visiem grozījumiem līdz:
         
         04. sērijas grozījumiem – spēkā stāšanās datums: 2020. gada 25. septembris
         SATURS
         NOTEIKUMI
         
                     1.
                  
                  Darbības joma un nolūks
                  
               
                     2.
                  
                  Definīcijas
                  
               
                     3.
                  
                  Apstiprinājuma pieteikums
                  
               
                     4.
                  
                  Apstiprinājums
                  
               
                     5.
                  
                  Vispārīgas specifikācijas
                  
               
                     6.
                  
                  Konkrētas specifikācijas
                  
               
                     7.
                  
                  Transportlīdzekļa tipa pārveidojums
                  
               
                     8.
                  
                  Ražošanas atbilstība
                  
               
                     9.
                  
                  Sankcijas par ražošanas neatbilstību
                  
               
                     10.
                  
                  Ražošanas pilnīga izbeigšana
                  
               
                     11.
                  
                  Tipa apstiprināšanas testus veicošo tehnisko dienestu un tipa apstiprinātāju iestāžu nosaukumi un adreses
                  
               
                     12.
                  
                  Pārejas noteikumi
                  
               PIELIKUMI
         
                     1.
                  
                  Paziņojums par transportlīdzekļa tipa apstiprinājumu vai apstiprinājuma paplašinājumu, vai atteikumu, vai anulēšanu, vai pilnīgu ražošanas izbeigšanu attiecībā uz tā ārējiem izvirzījumiem atbilstīgi Noteikumiem Nr. 26
                  
               
                     2.
                  
                  Apstiprinājuma marķējuma zīmju izkārtojums
                  
               
                     3.
                  
                  Izvirzījumu un spraugu izmēru noteikšanas metodes
                  
               
                     4.
                  
                  Paziņojums par jumta bagāžnieka, slēpju bagāžnieka vai radio uztveršanas vai raidīšanas antenas atsevišķas tehniskās vienības tipa apstiprinājumu vai apstiprinājuma paplašinājumu, vai atteikumu, vai anulēšanu, vai pilnīgu ražošanas izbeigšanu
                  
               1.   DARBĪBAS JOMA UN NOLŪKS
         
                  
                     1.1.
                  
                  
                     Šos noteikumus piemēro M1 kategorijas transportlīdzekļu ārējiem izvirzījumiem (1). To nepiemēro ārējām netiešās redzamības ierīcēm vai vilkšanas ierīču lodgalvām.
                  
               
                  
                     1.2.
                  
                  
                     Šo noteikumu nolūks ir mazināt miesas bojājumu risku vai smagumu personām, kas sadursmes gadījumā atsitas pret virsbūvi vai slīd gar to. Tas attiecas gan uz nekustīgu, gan kustībā esošu transportlīdzekli.
                  
               2.   DEFINĪCIJAS
         Šajos noteikumos izmanto šādas definīcijas:
         
                  
                     2.1.
                  
                  
                     “Transportlīdzekļa apstiprinājums” ir transportlīdzekļa tipa apstiprinājums attiecībā uz tā ārējiem izvirzījumiem.
                  
               
                  
                     2.2.
                  
                  
                     “Transportlīdzekļa tips” ir tādu mehānisko transportlīdzekļu kategorija, kuri neatšķiras tādos būtiskos aspektos kā ārējās virsmas forma vai materiāli.
                  
               
                  
                     2.3.
                  
                  
                     “Ārējā virsma” ir transportlīdzekļa ārpuse, kas ietver motora pārsegu, bagāžas nodalījuma pārsegu, durvis, spārnus, jumtu, apgaismes un gaismas signālierīces un redzamas pastiprinājuma sastāvdaļas.
                  
               
                  
                     2.4.
                  
                  
                     “Grīdas līnija” ir līnija, ko nosaka šādi:
                     Nenoteikta augstuma konusu ar vertikālu asi un 30° pusleņķi secīgi pārvieto ap noslogotu transportlīdzekli tā, ka tas pastāvīgi un pēc iespējas zemu skar transportlīdzekļa ārējo virsmu. Grīdas līnija ir šo saskares punktu ģeometriskā trajektorija. Nosakot grīdas līniju, neņem vērā domkrata atbalsta vietas, izpūtējus vai riteņus. Riteņu arku spraugas pieņem par aizpildītām ar iedomātu virsmu, kas veido blakusesošās ārējās virsmas turpinājumu. Nosakot grīdas līniju, ņem vērā transportlīdzekļa bufera abus galus. Atkarībā no konkrētā transportlīdzekļa grīdas līnijas trajektorija drīkst būt bufera sekcijas gals vai virsbūves panelis zem bufera. Ja vienlaikus ir divi vai vairāk saskares punkti, grīdas līnijas noteikšanai izmanto zemāko saskares punktu.
                  
               
                  
                     2.5.
                  
                  
                     “Noapaļojuma rādiuss” ir attiecīgās sastāvdaļas noapaļotajai formai visprecīzāk atbilstošās riņķa līnijas loka rādiuss.
                  
               
                  
                     2.6.
                  
                  
                     “Noslogots transportlīdzeklis” ir līdz maksimālajai tehniski pieļaujamajai masai noslogots transportlīdzeklis. Ar hidropneimatisku, hidraulisku vai pneimatisku balstiekārtu, vai ar automātisku, no slogojuma atkarīgu līmeņošanas ierīci aprīkotus transportlīdzekļus testē nelabvēlīgākajos transportlīdzekļa normālas ekspluatācijas apstākļos, ko norādījis ražotājs.
                  
               
                  
                     2.7.
                  
                  
                     Transportlīdzekļa “galējā ārmala” attiecībā uz transportlīdzekļa malām ir transportlīdzekļa gareniskajai vidusplaknei paralēla plakne, kas sakrīt ar tā ārējo sānu malu, un attiecībā uz priekšas un aizmugures galu – transportlīdzekļa perpendikulārā šķērsplakne, kas sakrīt ar tā priekšas un aizmugures ārējo malu, neņemot vērā šādus izvirzījumus:
                  
               
                  
                     2.7.1.
                  
                  
                     riepu – līdzās saskares vietai ar zemi, un savienojumus manometra pievienošanai;
                  
               
                  
                     2.7.2.
                  
                  
                     jebkādas pretslīdēšanas ierīces, ar ko riteņi varētu būt aprīkoti;
                  
               
                  
                     2.7.3.
                  
                  
                     netiešas redzamības ierīces;
                  
               
                  
                     2.7.4.
                  
                  
                     sānu virzienrādītāji, kontūrlukturi, priekšējie un aizmugurējie (sānu) gabarītlukturi un stāvgaismas lukturi;
                  
               
                  
                     2.7.5.
                  
                  
                     attiecībā uz priekšas un aizmugures galiem – uz buferiem uzstādītas daļas, vilkšanas ierīces un izpūtēji.
                  
               
                  
                     2.8.
                  
                  
                     Uz paneļa montētas sastāvdaļas “izvirzījuma izmērs” ir izmērs, kurus nosaka ar šo noteikumu 3. pielikuma 2. punktā aprakstīto metodi.
                  
               
                  
                     2.9.
                  
                  
                     “Paneļa nominālā līnija” ir līnija, kas iet caur diviem punktiem, kurus veido sfēras centrs, kad tās virsma pirmo un pēdējo reizi saskaras ar sastāvdaļu šo noteikumu 3. pielikuma 2.2. punktā aprakstītās mērīšanas procedūras laikā.
                  
               
                  
                     2.10.
                  
                  
                     “Antena” ir jebkāda ierīce, ko izmato elektromagnētisko signālu raidīšanai un/vai uztveršanai.
                  
               
                  
                     2.11.
                  
                  
                     “Buferis” ir transportlīdzekļa priekšējā vai aizmugurējā zemākā ārējā struktūra. Tas ietver visas struktūras, kas paredzētas transportlīdzekļa aizsardzībai frontālā sadursmē vai sadursmē no aizmugures mazā ātrumā un šīs struktūras jebkādas pierīces.
                  
               
                  
                     2.12.
                  
                  
                     “Bufera pārsegs” ir bufera ārējā virsma, kas nav cieta un parasti stiepjas transportlīdzekļa priekšas vai aizmugures visā platumā.
                  
               3.   APSTIPRINĀJUMA PIETEIKUMS
         
                  
                     3.1.
                  
                  
                     Transportlīdzekļa tipa apstiprinājuma attiecībā uz tā ārējiem izvirzījumiem pieteikums.
                  
               
                  
                     3.1.1.
                  
                  
                     Pieteikumu transportlīdzekļa tipa apstiprinājumam attiecībā uz tā ārējiem izvirzījumiem iesniedz transportlīdzekļa ražotājs vai tā pienācīgi pilnvarots pārstāvis.
                  
               
                  
                     3.1.2.
                  
                  
                     Tam pievieno šādus dokumentus trijos eksemplāros:
                  
               
                  
                     3.1.2.1.
                  
                  
                     transportlīdzekļa priekšas, aizmugures un sānu daļu fotoattēlus 30° līdz 45° leņķī pret transportlīdzekļa vertikālo vidējo garenplakni;
                  
               
                  
                     3.1.2.2.
                  
                  
                     buferu rasējumus ar izmēriem un attiecīgā gadījumā
                  
               
                  
                     3.1.2.3.
                  
                  
                     atsevišķu ārējo izvirzījumu rasējumus un, ja attiecināms, 6.9.1. punktā minētās ārējās virsmas atsevišķu sekciju rasējumus.
                  
               
                  
                     3.1.3.
                  
                  
                     Par apstiprināšanas testu veikšanu atbildīgajam tehniskajam dienestam iesniedz apstiprināmo tipu reprezentējošu transportlīdzekli. Pēc minētā tehniskā dienesta pieprasījuma iesniedz arī atsevišķas sastāvdaļas un atsevišķus izmantotā materiāla paraugus.
                  
               
                  
                     3.2.
                  
                  
                     Tipa apstiprinājuma pieteikums attiecībā uz jumta bagāžniekiem, slēpju bagāžniekiem vai radio uztveršanas vai raidīšanas antenām, ko uzskata par atsevišķām tehniskajām vienībām.
                  
               
                  
                     3.2.1.
                  
                  
                     Tipa apstiprinājuma pieteikumu attiecībā uz jumta bagāžniekiem, slēpju bagāžniekiem vai radio uztveršanas vai raidīšanas antenām, ko uzskata par atsevišķām tehniskajām vienībām, iesniedz transportlīdzekļa ražotājs vai iepriekš minēto atsevišķo tehnisko vienību ražotājs vai to pienācīgi pilnvarots pārstāvis.
                  
               
                  
                     3.2.2.
                  
                  
                     Attiecībā uz jebkuru 3.2.1. punktā minēto ierīču katru tipu pieteikumam pievieno:
                  
               
                  
                     3.2.2.1.
                  
                  
                     atsevišķas tehniskās vienības tehniskos raksturlielumus aprakstošu dokumentu kopijas trīs eksemplāros un montāžas instrukcijas, ko pievieno katrai pārdotajai atsevišķai tehniskajai vienībai;
                  
               
                  
                     3.2.2.2.
                  
                  
                     atsevišķas tehniskās vienības tipa paraugu. Ja atbildīgā iestāde uzskata par nepieciešamu, tā drīkst pieprasīt papildu paraugu.
                  
               4.   APSTIPRINĀJUMS
         
                  
                     4.1.
                  
                  
                     Transportlīdzekļa tipa apstiprinājums attiecībā uz tā ārējiem izvirzījumiem
                  
               
                  
                     4.1.1.
                  
                  
                     Ja apstiprināšanai atbilstīgi šiem noteikumiem iesniegts transportlīdzekļa tips atbilst 5. un 6. punkta prasībām, šim transportlīdzekļa tipam piešķir apstiprinājumu.
                  
               
                  
                     4.1.2.
                  
                  
                     Katram apstiprinātajam transportlīdzekļa tipam piešķir apstiprinājuma numuru. Tā pirmie divi cipari (pašlaik 03, kas atbilst 03. grozījumu sērijai) norāda grozījumu sēriju, kura ietver jaunākos būtiskos tehniskos grozījumus, kas šajos noteikumos izdarīti apstiprinājuma izdošanas laikā. Viena un tā pati Nolīguma puse nepiešķir tādu pašu apstiprinājuma numuru citam transportlīdzekļa tipam.
                  
               
                  
                     4.1.3.
                  
                  
                     Paziņojumu par transportlīdzekļa tipa apstiprinājumu, apstiprinājuma paplašinājumu, atteikumu vai anulēšanu vai ražošanas pilnīgu izbeigšanu atbilstīgi šie noteikumiem nosūta šos noteikumus piemērojošajām 1958. gada Nolīguma pusēm, izmantojot šo noteikumu 1. pielikumā dotajam paraugam atbilstošu veidlapu.
                  
               
                  
                     4.1.4.
                  
                  
                     Uz katra atbilstīgi šiem noteikumiem apstiprināta transportlīdzekļa, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli pieejamā vietā, kas norādīta apstiprinājuma veidlapā, liek starptautisku apstiprinājuma marķējuma zīmi, kuru veido:
                  
               
                  
                     4.1.4.1.
                  
                  
                     aplis, kas aptver burtu “E” un tam līdzās esošo tās valsts pazīšanas numuru, kura piešķīrusi apstiprinājumu (2);
                  
               
                  
                     4.1.4.2.
                  
                  
                     pa labi no 4.1.4.1. punktā minētā apļa – šo noteikumu numurs, aiz tā burts “R”, domuzīme un apstiprinājuma numurs.
                  
               
                  
                     4.1.5.
                  
                  
                     Ja transportlīdzeklis atbilst transportlīdzekļa tipam, kas apstiprināts atbilstīgi vieniem vai vairākiem citiem noteikumiem, kas pievienoti Nolīgumam, valstī, kura piešķīrusi apstiprinājumu atbilstīgi šiem noteikumiem, 4.1.4.1. punktā noteiktais simbols nav obligāti jāatkārto; tādā gadījumā papildu numurus un simbolus no visiem tiem noteikumiem, atbilstīgi kuriem piešķirts apstiprinājums valstī, kas piešķīrusi apstiprinājumu atbilstīgi šiem noteikumiem, novieto vertikālās slejās pa labi no 4.1.4.1. punktā noteiktā simbola.
                  
               
                  
                     4.1.6.
                  
                  
                     Apstiprinājuma marķējuma zīmei jābūt skaidri salasāmai un neizdzēšamai.
                  
               
                  
                     4.1.7.
                  
                  
                     Apstiprinājuma marķējuma zīmi liek ražotāja piestiprinātās transportlīdzekļa datu plāksnītes tuvumā vai uz tās.
                  
               
                  
                     4.1.8.
                  
                  
                     Apstiprinājuma marķējuma izkārtojuma piemēri doti šo noteikumu 2. pielikumā.
                  
               
                  
                     4.1.9.
                  
                  
                     Tipa apstiprinātāja iestāde pirms tipa apstiprinājuma piešķiršanas pārliecinās par apmierinošu pasākumu esību ražošanas atbilstības efektīvas kontroles nodrošināšanai.
                  
               
                  
                     4.2.
                  
                  
                     Apstiprinājums attiecībā uz jumta bagāžniekiem, slēpju bagāžniekiem vai radio uztveršanas vai raidīšanas antenām, ko uzskata par atsevišķām tehniskajām vienībām.
                  
               
                  
                     4.2.1.
                  
                  
                     Ja apstiprināšanai atbilstīgi šiem noteikumiem iesniegtais atsevišķas tehniskās vienības tips atbilst 6.16., 6.17. un 6.18. punkta prasībām, piešķir šīs atsevišķās tehniskās vienības tipa apstiprinājumu.
                  
               
                  
                     4.2.2.
                  
                  
                     Katram atsevišķas tehniskās vienības tipam piešķir apstiprinājuma numuru. Tā pirmie divi cipari (šobrīd 03, kas atbilst 03. grozījumu sērijai, kura stājās spēkā 2005. gada 23. jūnijā) norāda grozījumu sēriju, kuri ietver jaunākos būtiskos tehniskos grozījumus, kuri šajos noteikumos izdarīti apstiprinājuma piešķiršanas laikā. Viena un tā pati Nolīguma puse nepiešķir tādu pašu apstiprinājuma numuru citam atsevišķas tehniskās vienības tipam.
                  
               
                  
                     4.2.3.
                  
                  
                     Paziņojumu par atsevišķas tehniskās vienības tipa apstiprinājumu, apstiprinājuma paplašinājumu, atteikumu vai anulēšanu vai ražošanas pilnīgu izbeigšanu saskaņā ar šiem noteikumiem nosūta šos noteikumus piemērojošajām 1958. gada Nolīguma pusēm, izmantojot šo noteikumu 4. pielikumā dotajam paraugam atbilstošu paziņojuma veidlapu.
                  
               
                  
                     4.2.4.
                  
                  
                     Uz katras atsevišķās tehniskās vienības, kas atbilst saskaņā ar šiem noteikumiem apstiprinātam tipam, skaidri redzamā un viegli pieejamā vietā, kas norādīta apstiprinājuma veidlapā, liek starptautisku apstiprinājuma marķējumu, kuru veido:
                  
               
                  
                     4.2.4.1.
                  
                  
                     aplis, kas aptver burtu “E” un tam līdzās esošo tās valsts pazīšanas numuru, kura piešķīrusi apstiprinājumu2;
                  
               
                  
                     4.2.4.2.
                  
                  
                     pa labi no 4.2.4.1. punktā noteiktā apļa – šo noteikumu numurs, aiz tā burts “R”, domuzīme un apstiprinājuma numurs.
                  
               
                  
                     4.2.5.
                  
                  
                     Apstiprinājuma marķējuma zīmei jābūt skaidri salasāmai un neizdzēšamai.
                  
               
                  
                     4.2.6.
                  
                  
                     Apstiprinājuma marķējuma zīmi liek uz ražotāja piestiprinātās atsevišķas tehniskās vienības datu plāksnītes vai tās tuvumā.
                  
               
                  
                     4.2.7.
                  
                  
                     Apstiprinājuma marķējuma izkārtojuma piemēri doti šo noteikumu 2. pielikumā.
                  
               
                  
                     4.2.8.
                  
                  
                     Tipa apstiprinātāja iestāde pirms tipa apstiprinājuma piešķiršanas pārliecinās par apmierinošu pasākumu esību ražošanas atbilstības efektīvas kontroles nodrošināšanai.
                  
               5.   VISPĀRĪGAS SPECIFIKĀCIJAS
         
                  
                     5.1.
                  
                  
                     Šo noteikumu nosacījumus nepiemēro tām ārējās virsmas daļām, kuras, transportlīdzeklim esot noslogotā stāvoklī ar aizvērtiem logiem, durvīm un piekļuves pārsegiem utt., atrodas vai nu:
                  
               
                  
                     5.1.1.
                  
                  
                     vairāk nekā 2 m augstumā, vai
                  
               
                  
                     5.1.2.
                  
                  
                     zem grīdas līnijas, vai
                  
               
                  
                     5.1.3.
                  
                  
                     novietotas tā, ka to statiskos apstākļos, kā arī darbībā, nevar saskarties ar 100 mm diametra lodi.
                  
               
                  
                     5.2.
                  
                  
                     Transportlīdzekļu ārējā virsmā nedrīkst būt nevienas uz āru vērstas daļas, kas ir ar smailu galu vai asa, vai tādas formas, izmēru, virziena vai cietības izvirzījumu, kas varētu palielināt miesas bojājumu rašanās risku vai smagumu personai, kas atsitas pret ārējo virsmu vai slīd gar to sadursmes gadījumā.
                  
               
                  
                     5.3.
                  
                  
                     Transportlīdzekļa ārējā virsmā nedrīkst būt nevienas uz āru vērstas daļas, kas var aizķert gājējus, velosipēdistus vai motociklistus.
                  
               
                  
                     5.4.
                  
                  
                     Nevienas ārējās virsmas izvirzītās daļas noapaļojuma rādiuss nedrīkst būt mazāks kā 2,5 mm. Šo prasību nepiemēro ārējās virsmas daļām, kas izvirzītas par mazāk nekā 5 mm, bet šādu daļu uz āru vērstām šķautnēm ir jābūt neasām, izņemot gadījumus, ja šādas daļas ir izvirzītas par mazāk kā 1,5 mm.
                  
               
                  
                     5.5.
                  
                  
                     Ārējās virsmas izvirzītajām daļām, kas izgatavotas no materiāla, kura cietība pēc Šora A skalas nepārsniedz 60, noapaļojuma rādiuss drīkst būt mazāks nekā 2,5 mm.
                     Cietības mērījumu veic sastāvdaļām, kas uzstādītas transportlīdzeklim. Ja nav iespējams veikt cietības mērījumu atbilstoši Šora A skalas procedūrai, izvērtēšanai izmanto salīdzināmus mērījumus.
                  
               
                  
                     5.6.
                  
                  
                     Papildus 6. punkta konkrētajām specifikācijām piemēro 5.1.–5.5. punkta noteikumus, ja vien šīs konkrētās specifikācijas nepārprotami nenosaka citādi.
                  
               6.   KONKRĒTAS SPECIFIKĀCIJAS
         
                  
                     6.1.
                  
                  
                     Rotājumi
                  
               
                  
                     6.1.1.
                  
                  
                     Rotājumiem, kas no to stiprinājuma izvirzās par vairāk kā 10 mm, jāievelkas, jāatdalās vai jānoliecas to visvairāk izvirzītajā punktā, iedarbojoties 10 daN spēkam jebkurā virzienā plaknē, kas aptuveni paralēla tai virsmai, uz kuras tie ir uzstādīti. Šos noteikumus nepiemēro rotājumiem uz radiatora dekoratīvā režģa, kuriem piemēro tikai 5. punkta vispārīgās prasības.
                     Lai pieliktu 10 daN spēku, izmanto plakangala zveltni, kura diametrs nav lielāks kā 50 mm. Ja tas nav iespējams, izmanto līdzvērtīgu metodi. Kad rotājumi ir ievilkti, atdalīti vai noliekti, atlikušais izvirzījums nedrīkst pārsniegt 10 mm. Šiem izvirzījumiem jebkurā gadījumā jāatbilst 5.2. punkta noteikumiem. Ja rotājums ir stiprināts uz pamatnes, šo pamatni uzskata par piederīgu rotājumam, nevis atbalsta virsmai.
                  
               
                  
                     6.1.2.
                  
                  
                     Uz ārējās virsmas esošām aizsargsloksnēm vai aizsargiem 6.1.1. punkta prasības nepiemēro; tomēr tām(tiem) jābūt stingri piestiprinātiem pie transportlīdzekļa.
                  
               
                  
                     6.2.
                  
                  
                     Galvenie lukturi
                  
               
                  
                     6.2.1.
                  
                  
                     Galvenajiem lukturiem pieļaujami izvirzīti nagi un apmales ar nosacījumu, ka to izvirzījums, mērīts attiecībā pret galvenā luktura caurspīdīgo ārējo virsmu, nepārsniedz 30 mm, un to noapaļojuma rādiuss visur ir vismaz 2,5 mm.
                     Ja galvenais lukturis ir uzstādīts aiz papildu caurspīdīgās virsmas, izvirzījumu mēra no vistālāk ārpusē esošās caurspīdīgās virsmas. Izvirzījumus nosaka saskaņā ar šo noteikumu 3. pielikuma 3. punktā aprakstītajām metodēm.
                  
               
                  
                     6.2.2.
                  
                  
                     Ievelkamiem galvenajiem lukturiem gan darba, gan ievilktā stāvoklī jāatbilst 6.2.1. punkta prasībām.
                  
               
                  
                     6.2.3.
                  
                  
                     Galvenajiem lukturiem, kas ievirzīti virsbūvē vai kam virsbūve “pārkaras”, 6.2.1. punkta noteikumus nepiemēro, ja virsbūve atbilst 6.9.1. punkta prasībām.
                  
               
                  
                     6.3.
                  
                  
                     Dekoratīvie režģi un spraugas
                  
               
                  
                     6.3.1.
                  
                  
                     Prasības, kas noteiktas 5.4. punktā, nepiemēro spraugām starp nekustīgiem vai kustīgiem elementiem, ieskaitot tos, kas veido daļu no gaisa ieplūdes vai izplūdes režģiem un radiatora dekoratīvajiem režģiem ar nosacījumu, ka attālums starp secīgiem elementiem nepārsniedz 40 mm un ka režģiem un spraugām ir funkcionāls nolūks. Spraugu, kuru platums ir starp 40 mm un 25 mm, liekuma rādiusam ir jābūt 1 mm vai lielākam. Tomēr, ja attālums starp diviem secīgiem elementiem ir 25 mm vai mazāks, elementu ārējo virsmu liekuma rādiuss nedrīkst būt mazāks kā 0,5 mm. Attālumu starp diviem secīgiem režģu un spraugu elementiem nosaka saskaņā ar šo noteikumu 3. pielikuma 4. punktā aprakstīto metodi.
                  
               
                  
                     6.3.2.
                  
                  
                     Priekšas un katra režģi vai spraugu veidojošā elementa sānu virsmas savienojumam jābūt noapaļotam.
                  
               
                  
                     6.4.
                  
                  
                     Vējstikla tīrītāji
                  
               
                  
                     6.4.1.
                  
                  
                     Vējstikla tīrītāja stiprinājumiem ir jābūt tādiem, ka tīrītāja vārpsta (0. att., numurs 1) ir aprīkota ar aizsargapvalku (0. att., numurs 1.1.), kura noapaļojuma rādiuss atbilst 5.4. punkta prasībām un gala virsmas laukums nav mazāks kā 150 mm2. Turētājs (galva un galvenā daļa, t. i., 0. att. numurs 2, 2.1.) ir konstruēts ar 5.4. punkta prasībām atbilstošu noapaļojuma rādiusu. Noapaļotu apvalku izvirzītās virsmas minimumam jābūt 150 mm2, mērot ne tālāk kā 6,5 mm no vistālāk izvirzītā punkta. Šīs prasības jāizpilda arī aizmugures logu tīrītājiem un galveno lukturu tīrītājiem.
                  
               
                  
                     6.4.2.
                  
                  
                     Tīrītāja slotiņām (0. att., numurs 4), balstelementiem (0. att., numurs 3), ja tādi ir, otrajam turētājam (0. att., numurs 2.2.), ja tāds ir, funkcionālajam šarnīram starp turētāja galvu un turētāju (0. att., numurs 5), ja tāds ir, vai šarnīram starp galveno un otro turētāju (0. att., numurs 6), ja tāds ir, 5.4. punktu nepiemēro. Tomēr šīm vienībām jābūt izgatavotām tā, ka tām nav asu stūru un smailu vai asu daļu.
                  
               
            0. attēls
         
         
            Daļu sadalījuma piemērs
         
         
            
         Apzīmējumi:
         
                     1.
                  
                  
                     Tīrītāja ass
                  
               
                     1.1.
                  
                  
                     Aizsargapvalks
                  
               
                     2.
                  
                  
                     Turētāja galva
                  
               
                     2.1.
                  
                  
                     Galvenais turētājs
                  
               
                     2.2.
                  
                  
                     Otrais turētājs
                  
               
                     3.
                  
                  
                     Balstelementi
                  
               
                     4.
                  
                  
                     Tīrītāja slotiņas
                  
               
                     5.
                  
                  
                     Funkcionālais šarnīrs
                  
               
                     6.
                  
                  
                     Šarnīrs starp galveno un otru turētāju
                  
               
                  
                     6.4.3.
                  
                  
                     Atbilstību 6.4.1. un 6.4.2. punkta noteikumiem pārbauda, tīrītājiem atrodoties sākumstāvoklī.
                  
               
                  
                     6.5.
                  
                  
                     Buferi
                  
               
                  
                     6.5.1.
                  
                  
                     Buferu galiem ir jābūt vērstiem uz iekšpusi, pret ārējo virsmu, lai samazinātu aizķeršanas iespēju. Šo prasību uzskata par izpildītu, ja vai nu buferis ir padziļinājumā, vai integrēts virsbūvē, vai ja bufera gals ir vērsts uz iekšpusi tā, ka to nevar skart 100 mm lode un sprauga starp bufera galu un apkārt esošo virsbūvi nepārsniedz 20 mm.
                  
               
                  
                     6.5.2.
                  
                  
                     Ja tā bufera līnija, kas sakrīt ar vieglā automobiļa vertikālās projekcijas ārējo kontūru, atrodas uz cietas virsmas, šīs virsmas minimālajam noapaļojuma rādiusam ir jābūt 5 mm visos tās punktos, kas atrodas līdz 20 mm iekšpus kontūra līnijas, un visos citos gadījumos minimālajam noapaļojuma rādiusam ir jābūt 2,5 mm. Šo noteikumu piemēro tai zonas daļai, kas atrodas līdz 20 mm iekšpus kontūra līnijas un starp vai priekšpus (vai aizmugurē – aizmugures buferim) pieskarpunktiem, kurus kontūra līnija veido ar divām vertikālām plaknēm, kas katra attiecībā pret transportlīdzekļa garenvirziena simetrijas plakni veido 15° leņķi (sk. 1. attēlu).
                  
               
            1. attēls
         
         
            
         
                  
                     6.5.3.
                  
                  
                     Daļām uz bufera vai buferī vai padziļinājumiem buferī, kuru izvirzījums ir mazāks nekā 5 mm, īpaši ņemot vērā šarnīru apvalkus un galveno lukturu apskalotāju sprauslas, 6.5.2. punkta prasību nepiemēro; bet šādu uz āru vērsto daļu stūriem jābūt noapaļotiem, izņemot gadījumus, kad šādas daļas izvirzītas uz āru par mazāk nekā 1,5 mm.
                  
               
                  
                     6.5.4.
                  
                  
                     Bufera apvalkam 6.5.2. punkta prasību nepiemēro. Šo noteikumu 5. punktu joprojām piemēro.
                  
               
                  
                     6.6.
                  
                  
                     Rokturi, viras un durvju, bagāžas nodalījumu un motora pārsegu spiedpogas; degvielas tvertnes ielietnes aizgriežņi un vāki
                  
               
                  
                     6.6.1.
                  
                  
                     Durvju vai bagāžas nodalījuma rokturu izvirzījumi nedrīkst pārsniegt 40 mm, un visi pārējie – 30 mm.
                  
               
                  
                     6.6.2.
                  
                  
                     Ja sānu durvju rokturi darbojoties rotē, tiem jāatbilst vienai no šādām prasībām.
                  
               
                  
                     6.6.2.1.
                  
                  
                     Ja rokturi rotē paralēli durvju plaknei, roktura vaļējam galam jābūt vērstam uz aizmuguri. Šādu rokturu galiem jābūt vērstiem atpakaļ pret durvju plakni un jāatrodas aizsargietvarā vai padziļinājumā.
                  
               
                  
                     6.6.2.2.
                  
                  
                     Rokturiem, kas pagriežas uz āru jebkādā virzienā, kas nav paralēls durvju plaknei, aizvērtā stāvoklī jāatrodas aizsargietvarā vai padziļinājumā. Vaļējam galam jābūt vērstam vai nu uz aizmuguri, vai uz leju.
                     Tomēr rokturus, kas neatbilst pēdējam nosacījumam, drīkst pieņemt, ja:
                     
                                 a)
                              
                              
                                 tiem ir neatkarīgs atgriešanas mehānisms;
                              
                           
                                 b)
                              
                              
                                 notiekot atgriešanas mehānisma atteicei, tie nevar izvirzīties par vairāk kā 15 mm;
                              
                           
                                 c)
                              
                              
                                 šādā atvērtā stāvoklī tie atbilst 5.4. punkta noteikumiem; un
                              
                           
                                 d)
                              
                              
                                 to gala virsmas laukums, ko mēra ne tālāk kā 6,5 mm attālumā no visvairāk izvirzītā punkta, nav mazāks kā 150 mm2.
                              
                           
               
                  
                     6.7.
                  
                  
                     Riteņi, riteņa stiprināšanas uzgriežņi, rumbas vāki un riteņu diski
                  
               
                  
                     6.7.1.
                  
                  
                     Nepiemēro 5.4. punkta noteikumus.
                  
               
                  
                     6.7.2.
                  
                  
                     Riteņiem, riteņa stiprināšanas uzgriežņiem, rumbas vākiem un riteņu diskiem nedrīkst būt neviena izvirzījuma, kas ir smails vai ar ass un kas izvirzās tālāk nekā riteņa loka ārējā plakne. Spārnuzgriežņi nav atļauti.
                  
               
                  
                     6.7.3.
                  
                  
                     Transportlīdzeklim pārvietojoties taisnā līnijā, neviena riteņu daļa, izņemot riepas, kas atrodas virs horizontālās plaknes, kura iet caur to rotācijas asīm, nedrīkst izvirzīties tālāk nekā ārējās virsmas vai struktūras vertikālā projekcija horizontālā plaknē. Tomēr, ja funkcionālās prasības to attaisno, riteņa diski, kas sedz riteņa stiprināšanas un rumbas uzgriežņus, drīkst izvirzīties tālāk nekā ārējās virsmas vai struktūras vertikālā projekcija ar nosacījumu, ka izvirzītās daļas virsmas noapaļojuma rādiuss nav mazāks kā 30 mm un izvirzījums tālāk nekā ārējās virsmas vai struktūras vertikālā projekcija nekādā gadījumā nepārsniedz 30 mm.
                  
               
                  
                     6.8.
                  
                  
                     Metāla lokšņu šķautnes
                  
               
                  
                     6.8.1.
                  
                  
                     Nav atļautas tādas metāla lokšņu šķautnes kā notekas malas un bīdāmo durvju sliedes, ja tās nav liektas atpakaļ vai aprīkotas ar vairogu, kas atbilst tām piemērojamajām šo noteikumu prasībām.
                     Neaizsargāto malu uzskata par liektu atpakaļ, ja tā ir vai nu liekta atpakaļ par aptuveni 180°, vai ja tā ir liekta pret virsbūvi tā, ka tā nevar saskarties ar 100 mm diametra lodi.
                     Šādām metāla lokšņu šķautnēm 5.4. punkta prasības nepiemēro: motora pārsega aizmugurējā šķautne un aizmugurējā bagāžas nodalījuma priekšējā šķautne.
                     Motora pārsega aizmugurējā šķautne ietver šīs šķautnes ekstrapolāciju pa kreisi un pa labi (piem., kā spārna augšējo šķautni vai a statņa šķautni). Šo ekstrapolāciju sānos ierobežo vējstikla galējais ārējais sānu punkts.
                  
               
                  
                     6.9.
                  
                  
                     Virsbūves paneļi
                  
               
                  
                     6.9.1.
                  
                  
                     Virsbūves paneļu locījumu noapaļojuma rādiuss drīkst būt mazāks nekā 2,5 mm ar nosacījumu, ka tas nav mazāks kā viena desmitā daļa no izvirzījuma augstuma “H”, izmērīta saskaņā ar šo noteikumu 3. pielikuma 1. punktā aprakstīto metodi.
                  
               
                  
                     6.10.
                  
                  
                     Gaisa vai lietus sānu deflektori
                  
               
                  
                     6.10.1.
                  
                  
                     Sānu deflektoru šķautņu, kas var būt vērstas uz āru, noapaļojuma rādiusam jābūt vismaz 1 mm.
                  
               
                  
                     6.11.
                  
                  
                     Domkrata balsti un izpūtēji
                  
               
                  
                     6.11.1.
                  
                  
                     Domkrata balsti un izpūtējs(-i) nedrīkst izvirzīties par vairāk kā 10 mm no grīdas līnijas, kas atrodas virs tiem, vertikālās projekcijas. Atkāpjoties no šīs prasības, izpūtējs drīkst izvirzīties par vairāk nekā 10 mm no grīdas līnijas vertikālās projekcijas, ja tā galam ir noapaļotas šķautnes un noapaļojuma rādiuss nav mazāks kā 2,5 mm.
                  
               
                  
                     6.12.
                  
                  
                     Gaisa ieplūdes un izplūdes vārsti
                  
               
                  
                     6.12.1.
                  
                  
                     Gaisa ieplūdes un izplūdes vārstiem visos izmantošanas stāvokļos jāatbilst 5.2., 5.3. un 5.4. punkta prasībām.
                  
               
                  
                     6.13.
                  
                  
                     Jumts
                  
               
                  
                     6.13.1.
                  
                  
                     Atveramus jumtus vērtē tikai aizvērtā stāvoklī.
                  
               
                  
                     6.13.2.
                  
                  
                     Transportlīdzekļus ar nolaižamu jumtu pārbauda gan ar paceltu, gan nolaistu jumtu.
                  
               
                  
                     6.13.2.1.
                  
                  
                     Jumtam esot nolaistam, transportlīdzekli nepārbauda iedomātas virsmas ietvaros, kuru veido jumts paceltā stāvoklī.
                  
               
                  
                     6.13.2.2.
                  
                  
                     Ja salocīta nolaižamā jumta mehānisma pārsegs ietilpst standartaprīkojumā, pārbaudi veic, pārsegam atrodoties savā vietā.
                  
               
                  
                     6.14.
                  
                  
                     Logi
                  
               
                  
                     6.14.1.
                  
                  
                     Logiem, kas virzās uz āru no transportlīdzekļa ārējās virsmas, visos lietošanas stāvokļos jāatbilst šādiem noteikumiem.
                  
               
                  
                     6.14.1.1.
                  
                  
                     Neviena atklātā mala nedrīkst būt vērsta uz priekšu.
                  
               
                  
                     6.14.1.2.
                  
                  
                     Neviena loga daļa nedrīkst izvirzīties aiz transportlīdzekļa galējās ārmalas.
                  
               
                  
                     6.15.
                  
                  
                     Reģistrācijas numura zīmes balteņi
                  
               
                  
                     6.15.1.
                  
                  
                     Transportlīdzekļa ražotāja uzstādītajiem reģistrācijas numura zīmes balsteņiem ir jāatbilst šo noteikumu 5.4. punkta prasībām, ja tos var skart 100 mm diametra lode, kad reģistrācijas numura zīme ir uzstādīta saskaņā ar transportlīdzekļa ražotāja ieteikumiem.
                  
               
                  
                     6.16.
                  
                  
                     Jumta bagāžnieki un slēpju bagāžnieki
                  
               
                  
                     6.16.1.
                  
                  
                     Jumta bagāžniekus un slēpju bagāžniekus transportlīdzeklim piestiprina tā, ka vismaz vienā virzienā ir mehāniska fiksācija un ka var pārnest horizontālus, gareniski vērstus un šķērsām vērstus spēkus, kas ir vismaz vienādi ar ražotāja norādīto bagāžnieka vertikālo nestspēju. Transportlīdzeklim saskaņā ar ražotāja norādījumiem piestiprināta jumta bagāžnieka vai slēpju bagāžnieka testā testa slodzes nedrīkst pielikt tikai vienā punktā.
                  
               
                  
                     6.16.2.
                  
                  
                     Ja nevar piemērot 6.3. punkta noteikumus, virsmām, kas pēc bagāžnieka uzstādīšanas var saskarties ar 165 mm diametra lodi, nedrīkst būt daļas ar noapaļojuma rādiusu mazāku kā 2,5 mm.
                  
               
                  
                     6.16.3.
                  
                  
                     Tādi stiprinājuma elementi kā bultskrūves, ko var pievilkt vai atlaist, nelietojot instrumentus, nedrīkst izvirzīties par vairāk kā 40 mm aiz 6.16.2. punktā minētajām virsmām, izvirzījumu nosakot saskaņā ar šo noteikumu 3. pielikuma 2. punktā noteikto metodi, bet gadījumos, kad izmanto šā pielikuma 2.2. punktā noteikto metodi, ar 165 mm diametra lodi.
                  
               
                  
                     6.17.
                  
                  
                     Antenas
                  
               
                  
                     6.17.1.
                  
                  
                     Radio uztveršanas un raidīšanas antenas transportlīdzeklim uzstāda tā, ka, ja to nepiestiprinātais gals jebkurā antenas ražotāja norādītajā izmantošanas pozīcijā atrodas mazāk nekā 2 m attālumā no ceļa virsmas, tam jāatrodas zonā, ko ierobežo vertikālas plaknes, kuras ir 10 cm iekšpus transportlīdzekļa galējās ārmalas, kas definēta šo noteikumu 2.7. punktā.
                  
               
                  
                     6.17.2.
                  
                  
                     Turklāt antenas transportlīdzeklim uzstāda tā, un, ja nepieciešams, to nepiestiprinātos galus ierobežo tā, ka neviena antenas detaļa neizvirzās aiz transportlīdzekļa galējās ārmalas, kas definēta šo noteikumu 2.7. punktā.
                  
               
                  
                     6.17.3.
                  
                  
                     Antenu vārpstu noapaļojuma rādiuss drīkst būt mazāks nekā 2,5 mm. Tomēr nepiestiprinātos galus aprīko ar fiksētām uzmavām, kuru noapaļojuma rādiuss nav mazāks kā 2,5 mm.
                  
               
                  
                     6.17.4.
                  
                  
                     Antenu pamatnes nedrīkst izvirzīties par vairāk nekā 40 mm, to nosakot saskaņā ar šo noteikumu 2. pielikuma 3. punkta procedūru.
                  
               
                  
                     6.17.4.1.
                  
                  
                     Ja lokanas vārpstas vai daļas neesības dēļ nav iespējams identificēt antenas pamatni, šo prasību uzskata par izpildītu, ja pēc ne lielāka kā 50 daN horizontāla spēka pielikšanas ar plakangala zveltni, kura diametrs nav lielāks kā 50 mm, antenas visvairāk izvirzītajā punktā:
                     
                                 a)
                              
                              
                                 antena noliecas pret atbalstu un neizvirzās par vairāk kā 40 mm; vai
                              
                           
                                 b)
                              
                              
                                 antena nolūst un atlikušai antenas daļai nav nekādu asu vai bīstamu daļu, kuras var skart 100 mm lode, un tā neizvirzās par vairāk kā 40 mm.
                              
                           
               
                  
                     6.17.4.2.
                  
                  
                     Antenām, kas atrodas uz aizmuguri no vertikālas šķērsplaknes, kas iet caru vadītāja “R” punktu, 6.17.4. un 6.17.4.1. punktu nepiemēro ar nosacījumu, ka antenas kopā ar tās korpusu maksimālais izvirzījums nepārsniedz 70 mm, to nosakot saskaņā ar šo noteikumu 3. pielikuma 2. punktā noteikto procedūru.
                     Ja antena atrodas aiz minētās vertikālās plaknes, bet izvirzās par vairāk nekā 70 mm, piemēro 6.17.4.1. punktu, par izvirzījuma robežu ņemot 70 mm, nevis 40 mm.
                  
               
                  
                     6.18.
                  
                  
                     Montāžas instrukcijas
                  
               
                  
                     6.18.1.
                  
                  
                     Jumta bagāžniekus, slēpju bagāžniekus un radio uztveršanas vai raidīšanas antenas, kas apstiprinātas kā atsevišķas tehniskās vienības, nedrīkst piedāvāt pārdošanai, pārdot vai pirkt bez pievienotām montāžas instrukcijām. Montāžas instrukcijām jāsatur pietiekama informācija, kas ļauj apstiprinātās sastāvdaļas uzstādīt transportlīdzeklim atbilstoši šo noteikumu 5. un 6. punkta attiecīgajiem noteikumiem. Teleskopiskām antenām īpaši jānorāda lietošanas pozīcijas.
                  
               7.   TRANSPORTLĪDZEKĻA TIPA PĀRVEIDOJUMS
         
                  
                     7.1.
                  
                  
                     Par katru esoša transportlīdzekļa tipa pārveidojumu paziņo tipa apstiprinātājai iestādei, kas apstiprinājusi transportlīdzekļa tipu. Tipa apstiprinātāja iestāde tad vai nu:
                     
                                 a)
                              
                              
                                 pēc apspriešanās ar ražotāju nolemj piešķirt jaunu tipa apstiprinājumu; vai
                              
                           
                                 b)
                              
                              
                                 piemēro 7.1.1. punktā noteikto procedūru (revīzija) un, ja attiecināms, 7.1.2. punktā noteikto procedūru (paplašināšana).
                              
                           
               
                  
                     7.1.1.
                  
                  
                     Revīzija
                     Ja ir mainījušās informācijas mapē iekļautās ziņas un tipa apstiprinātāja iestāde uzskata, ka veiktajiem pārveidojumiem nevarētu būt vērā ņemamas nelabvēlīgas sekas un ka jebkurā gadījumā transportlīdzeklis joprojām atbilst prasībām, pārveidojumu apzīmē kā “revīziju”.
                     Šādā gadījumā tipa apstiprinātāja iestāde nepieciešamības gadījumā izdod pārskatītas informācijas mapes lapas, marķējot katru pārskatīto lapu, lai skaidri norādītu pārveidojuma raksturu, un norāda atkārtotās izdošanas datumu. Par atbilstīgu šai prasībai uzskata konsolidētu, atjauninātu informācijas mapi, kurai pievienots detalizēts pārveidojuma apraksts.
                  
               
                  
                     7.1.2.
                  
                  
                     Paplašinājums
                     Pārveidojumu apzīmē kā “paplašinājumu”, ja papildus informācijas mapē iekļauto ziņu izmaiņām:
                     
                                 a)
                              
                              
                                 ir vajadzīgas jaunas inspicēšanas vai testi; vai
                              
                           
                                 b)
                              
                              
                                 ir mainījusies jebkāda informācija paziņojuma dokumentā (izņemot tā pielikumus); vai
                              
                           
                                 c)
                              
                              
                                 ir pieprasīts apstiprinājums atbilstīgi jaunākas sērijas grozījumiem pēc to stāšanās spēkā.
                              
                           
               
                  
                     7.2.
                  
                  
                     Par apstiprinājuma apliecinājumu vai atteikumu, norādot visus pārveidojumus, paziņo šos noteikumus piemērojošajām Nolīguma pusēm, izmantojot 4.3. punktā noteikto procedūru. Turklāt attiecīgi groza paziņojuma dokumentam pievienotās informācijas paketes satura rādītāju, lai norādītu pēdējās revīzijas vai paplašinājuma datumu.
                  
               8.   RAŽOŠANAS ATBILSTĪBA
         
                  
                     8.1.
                  
                  
                     Atbilstīgi šiem noteikumiem apstiprinātu transportlīdzekli (atsevišķu tehnisko vienību) izgatavo tā, ka tā atbilst apstiprinātajam tipam, izpildot 5. un 6. punktā noteiktās prasības.
                  
               
                  
                     8.2.
                  
                  
                     Lai pārliecinātos par 8.1. punkta prasību izpildi, veic piemērotas ražošanas pārbaudes.
                  
               
                  
                     8.3.
                  
                  
                     Apstiprinājuma turētājs jo īpaši:
                  
               
                  
                     8.3.1.
                  
                  
                     nodrošina procedūru esību ražojumu kvalitātes efektīvas kontroles nodrošināšanai;
                  
               
                  
                     8.3.2.
                  
                  
                     var piekļūt kontroles iekārtām, kas nepieciešamas, lai pārbaudītu atbilstību katras apstiprinātajam tipam;
                  
               
                  
                     8.3.3.
                  
                  
                     nodrošina testa rezultātu datu reģistrēšanu un saistīto dokumentu pieejamību laikposmā, kas saskaņots ar tipa apstiprinātāju iestādi;
                  
               
                  
                     8.3.4.
                  
                  
                     analizē katra testa veida rezultātus, lai verificētu un nodrošinātu ražojuma raksturlielumu stabilitāti, ņemot vērā rūpnieciskās ražošanas pielaides;
                  
               
                  
                     8.3.5.
                  
                  
                     nodrošina, ka katram ražojuma tipam veic vismaz šo noteikumu 3. pielikumā noteiktos testus;
                  
               
                  
                     8.3.6.
                  
                  
                     nodrošina, ka paraugu vai testa priekšmetu paraugu ņemšanas rezultātā, kad konstatē neatbilstību konkrētajā testā, notiek jauna paraugu ņemšana un jauns tests. Veic visus nepieciešamos pasākumus, lai atjaunotu attiecīgās ražošanas atbilstību.
                  
               
                  
                     8.4.
                  
                  
                     Tipa apstiprinātāja iestāde, kas piešķīrusi tipa apstiprinājumu, jebkurā laikā drīkst verificēt atbilstības kontroles metodes, ko piemēro katrai ražošanas vienībai.
                  
               
                  
                     8.4.1.
                  
                  
                     Katras inspicēšanas laikā inspektoram nodod testu žurnālus un ražošanas uzraudzības ziņojumus.
                  
               
                  
                     8.4.2.
                  
                  
                     Inspektors drīkst izlases veidā ņemt paraugus testu veikšanai ražotāja laboratorijā. Paraugu minimālo skaitu drīkst noteikt saskaņā ar ražotāja paša veikto verifikāciju rezultātiem.
                  
               
                  
                     8.4.3.
                  
                  
                     Ja kvalitātes līmenis šķiet neapmierinošs vai ja šķiet nepieciešami verificēt to testu derīgumu, kas veikti, piemērojot 8.4.2. punktu, inspektors ņem paraugus nosūtīšanai tipa apstiprināšanas testus veikušajam tehniskajam dienestam.
                  
               
                  
                     8.4.4.
                  
                  
                     Tipa apstiprinātāja iestāde drīkst veikt jebkuru šajos noteikumos noteikto testu.
                  
               
                  
                     8.4.5.
                  
                  
                     Tipa apstiprinātājas iestādes noteikto inspicēšanu normāls biežums ir viena reize divos gados. Ja kāda no šiem apmeklējumiem laikā reģistrē negatīvus rezultātus, tipa apstiprinātāja iestāde nodrošina visu nepieciešamo pasākumu veikšanu iespējami ātrākai ražošanas atbilstības atjaunošanai.
                  
               9.   SANKCIJAS PAR RAŽOŠANAS NEATBILSTĪBU
         
                  
                     9.1.
                  
                  
                     Apstiprinājumus, kas atbilstīgi šiem noteikumiem piešķirti attiecībā uz transportlīdzekļa tipu, drīkst anulēt, ja nav izpildītas 8.1. punktā noteiktās prasības.
                  
               
                  
                     9.2.
                  
                  
                     Ja šos noteikumus piemērojoša Nolīguma puse anulē tās iepriekš izdotu apstiprinājumu, tā nekavējoties par to informē citas šos noteikumus piemērojošās Nolīguma puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
                  
               10.   RAŽOŠANAS PILNĪGA IZBEIGŠANA
         Ja apstiprinājuma turētājs pilnībā pārtrauc ražot saskaņā ar šiem noteikumiem apstiprinātu tipu, tas attiecīgi informē tipa apstiprinātāju iestādi, kas piešķīrusi apstiprinājumu. Pēc attiecīgā paziņojuma saņemšanas šī iestāde par to informē citas šos noteikumus piemērojošās 1958. gada Nolīguma puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
         11.   TIPA APSTIPRINĀŠANAS TESTUS VEICOŠO TEHNISKO DIENESTU UN TIPA APSTIPRINĀTĀJU IESTĀŽU NOSAUKUMI UN ADRESES
         Šos noteikumus piemērojošās Nolīguma puses paziņo Apvienoto Nāciju Organizācijas sekretariātam to tehnisko dienestu nosaukumu un adresi, kas veic apstiprināšanas testus, un to tipa apstiprinātāju iestāžu nosaukumu un adresi, kuras piešķir apstiprinājumus un kurām nosūta veidlapas, kas apliecina citās valstīs izdotu apstiprinājumu vai apstiprinājuma atteikumu, vai anulēšanu.
         12.   PĀREJAS NOTEIKUMI
         
                  
                     12.1.
                  
                  
                     No 02. sērijas grozījumu spēkā stāšanās oficiālā datuma neviena Nolīguma puse, kas piemēro šos noteikumus, neatsakās piešķirt tipa apstiprinājumu atbilstīgi šiem noteikumiem, kas grozīti ar 02. sērijas grozījumiem.
                  
               
                  
                     12.2.
                  
                  
                     Pēc 24 mēnešiem kopš 02. sērijas grozījumu spēkā stāšanās datuma Nolīguma puses, kas piemēro šos noteikumus, piešķir tipa apstiprinājumu tikai tad, ja apstiprināmais transportlīdzekļa tips atbilst prasībām šajos noteikumos, kas grozīti ar 02. sērijas grozījumiem.
                  
               
                  
                     12.3.
                  
                  
                     Pēc 36 mēnešiem kopš 02. sērijas grozījumu spēkā stāšanās dienas esošie apstiprinājumi zaudē spēku, izņemot gadījumus, kad transportlīdzekļa tips atbilst prasībām šajos noteikumos, kas grozīti ar 02. sērijas grozījumiem.
                  
               
                  
                     12.4.
                  
                  
                     No 03. sērijas grozījumu oficiālās spēkā stāšanās datuma neviena Nolīguma puse, kas piemēro šos noteikumus, neatsakās piešķirt apstiprinājumu atbilstīgi šiem noteikumiem, kas grozīti ar 03. sērijas grozījumiem.
                  
               
                  
                     12.5.
                  
                  
                     Pēc 24 mēnešiem kopš 03. sērijas grozījumu spēkā stāšanās datuma Nolīguma puses, kas piemēro šos noteikumus, piešķir apstiprinājumus tikai tad, ja apstiprināmais transportlīdzekļa tips atbilst prasībām šajos noteikumos, kas grozīti ar 03. sērijas grozījumiem.
                  
               
                  
                     12.6.
                  
                  
                     Līdz 48 mēnešiem pēc 03. sērijas grozījumu spēkā stāšanās datuma Nolīguma puses, kas piemēro šos noteikumus, neatsakās piešķirt nacionālo tipa apstiprinājumu transportlīdzekļa tipam, kas apstiprināts atbilstīgi šo noteikumu iepriekšējās sērijas grozījumiem.
                  
               
                  
                     12.7.
                  
                  
                     Pēc 48 mēnešiem kopš šo noteikumu 03. sērijas grozījumu stāšanās spēkā Nolīguma puses, kas piemēro šos noteikumus, drīkst atteikt pirmo nacionālo reģistrāciju (pirmo ekspluatācijas uzsākšanu) transportlīdzeklim, kas neatbilst šo noteikumu 03. sērijas grozījumu prasībām.
                  
               
                  
                     12.8.
                  
                  
                     No 04. sērijas grozījumu oficiālās spēkā stāšanās datuma neviena Nolīguma puse, kas piemēro šos noteikumus, neatsakās piešķirt apstiprinājumu atbilstīgi šiem noteikumiem, kas grozīti ar 04. sērijas grozījumiem.
                  
               
                  
                     12.9.
                  
                  
                     No 2022. gada 1. septembra Nolīguma pusēm, kuras piemēro šos noteikumus, nav pienākuma pieņemt tipa apstiprinājumus atbilstīgi iepriekšējo sēriju grozījumiem, kas pirmo reizi izdoti pēc 2022. gada 1. septembra.
                  
               
                  
                     12.10.
                  
                  
                     Nolīguma puses, kas piemēro šos noteikumus, turpina pieņemt tipa apstiprinājumus, kas izdoti saskaņā ar šo noteikumu iepriekšējo sēriju grozījumiem, kas pirmo reizi izdoti pirms 2022. gada 1. septembra.
                  
               
                  
                     12.11.
                  
                  
                     Nolīguma puses, kas piemēro šos noteikumus, neatsakās piešķirt tipa apstiprinājumus saskaņā ar šo noteikumu jebkuras iepriekšējās sērijas grozījumiem vai to paplašinājumus.
                  
               
            (1)  Kā noteikts Konsolidētajā rezolūcijā par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 2. punktā – https://unece.org/transport/standards/transport/vehicle-regulations-wp29/resolutions
         
            (2)  1958. gada Nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev. 6 – https://unece.org/transport/standards/transport/vehicle-regulations-wp29/resolutions
      
      
         
            1. PIELIKUMS
            
               Paziņojums
            
            (maksimālais formāts: A4 (210 × 297 mm))
            
                        
                           
                         (1)
                     
                     
                        Izdevējs: iestādes nosaukums:
                        …
                        …
                        …
                     
                  
               
            
                        par (2):
                     
                     
                        apstiprinājuma piešķiršanu
                        apstiprinājuma paplašināšanu
                        apstiprinājuma atteikšanu
                        apstiprinājuma anulēšanu
                        ražošanas pilnīgu izbeigšanu
                     
                  transportlīdzekļa tipam attiecībā uz tā ārējiem izvirzījumiem atbilstīgi Noteikumiem Nr. 26.
            
                        Apstiprinājuma Nr. …
                     
                     
                        Paplašinājuma Nr. …
                     
                  
                     
                        1.
                     
                     
                        Ierīces tirdzniecības nosaukums vai preču zīme …
                     
                  
                     
                        2.
                     
                     
                        Transportlīdzekļa tips …
                     
                  
                     
                        3.
                     
                     
                        Ražotāja nosaukums un adrese …
                     
                  
                     
                        4.
                     
                     
                        Ražotāja pārstāvja nosaukums un adrese, ja attiecināms …
                        …
                     
                  
                     
                        5.
                     
                     
                        Transportlīdzeklis iesniegts apstiprināšanai (datums) …
                     
                  
                     
                        6.
                     
                     
                        Par apstiprināšanas testu veikšanu atbildīgais tehniskais dienests
                        …
                     
                  
                     
                        7.
                     
                     
                        Šā dienesta izsniegtā ziņojuma datums …
                     
                  
                     
                        8.
                     
                     
                        Šā dienesta izsniegtā ziņojuma numurs …
                     
                  
                     
                        9.
                     
                     
                        Apstiprinājums piešķirts/atteikts/paplašināts/anulēts2
                        
                     
                  
                     
                        10.
                     
                     
                        Apstiprinājuma paplašinājuma iemesls(-i) (ja attiecināms) …
                        …
                     
                  
                     
                        11.
                     
                     
                        Apstiprinājuma marķējuma zīmes atrašanās vieta uz transportlīdzekļa …
                     
                  
                     
                        12.
                     
                     
                        Vieta …
                     
                  
                     
                        13.
                     
                     
                        Datums …
                     
                  
                     
                        14.
                     
                     
                        Paraksts …
                     
                  
                     
                        15.
                     
                     
                        To dokumentu saraksts, kas iesniegti administratīvajai iestādei, kura piešķīrusi apstiprinājumu, un pieejami pēc pieprasījuma, ir pievienots šim paziņojumam.
                     
                  
               (1)  Tās valsts pazīšanas numurs, kura piešķīrusi/atteikusi/anulējusi apstiprinājumu (apstiprināšanas prasības skatīt noteikumos).
            
               (2)  Lieko svītrot.
         
      
      
         
            2. PIELIKUMS
            Apstiprinājuma marķējuma zīmju izkārtojums
            A PARAUGS
            (sk. šo noteikumu 4.1.4. un 4.2.4. punktu)
            
               
            a = min. 8 mm
            Šāda apstiprinājuma marķējuma zīme uz transportlīdzekļa rāda, ka dotais transportlīdzekļa tips ir apstiprināts Nīderlandē (E 4) atbilstīgi ANO Noteikumiem Nr. 26 un ar apstiprinājuma numuru 042439. Apstiprinājuma numura pirmie divi cipari norāda, ka apstiprinājuma piešķiršanas laikā ANO Noteikumi Nr. 26 jau saturēja 04. sērijas grozījumus.
            B PARAUGS
            (sk. šo noteikumu 4.1.5. punktu)
            
               
            a = min. 8 mm
            Šāda apstiprinājuma marķējuma zīme uz transportlīdzekļa rāda, ka dotais transportlīdzekļa tips ir apstiprināts Nīderlandē (E 4) atbilstīgi ANO Noteikumiem Nr. 26 un ANO Noteikumiem Nr. 24 (1). Pirmie divi apstiprinājuma numura cipari norāda, ka attiecīgo apstiprinājumu piešķiršanas datumos ANO Noteikumi Nr. 26 saturēja 04. sērijas grozījumus un ANO Noteikumi Nr. 24 jau saturēja 03. sērijas grozījumus.
            
               (1)  Otrais noteikumu numurs dots tikai kā piemērs.
         
      
      
         
            3. PIELIKUMS
            Izvirzījumu un spraugu izmēru noteikšanas metodes
            
               1.   
               
                  Virsbūves paneļu locījumu izvirzījuma augstuma noteikšanas metode
               
            
            
               1.1.   
               
                  Izvirzījuma augstumu H nosaka grafiski, izmantojot 165 mm diametra riņķa līnijas aploci, kas iekšēji pieskaras pārbaudāmās sekcijas ārējās virsmas ārējai kontūrai.
               
            
            
               1.2.   
               
                  H ir tā attāluma maksimālā vērtība, ko mēra pa taisnu līniju, kas iet caur 165 mm diametra apļa centru starp minētās riņķa līnijas aploci un izvirzījuma ārējo kontūru (sk. 1. attēlu).
               
            
            
               1.3.   
               
                  Ja 100 mm diametra riņķis ārpusē nevar saskarties ar pārbaudāmās sekcijas ārējās virsmas ārējo kontūru, pieņem, ka virsmas kontūra šajā zonā ir tāda, kādu 100 mm diametra riņķa aploce to veido starp pieskarpunktiem ar ārējo kontūru (sk. 2. attēlu).
               
            
            
               1.4.   
               
                  Ražotājs nodrošina nepieciešamos ārējās virsmas šķērsgriezumu rasējumus, lai varētu izmērīt iepriekšminētos izvirzījumu augstumus.
               
            
            
               2.   
               
                  Uz ārējās virsmas uzstādītas sastāvdaļas izvirzījuma izmēra noteikšanas metode
               
            
            
               2.1.   
               
                  Uz izliektas virsmas uzstādītas sastāvdaļas izvirzījuma izmēru drīkst noteikt vai nu tieši, vai izmantojot šīs sastāvdaļas attiecīgā šķērsgriezuma rasējumu, kad tā ir uzstādīta.
               
            
            
               2.2.   
               
                  Ja izvirzījuma izmēru sastāvdaļai, kas uzstādīta uz neizliektas virsmas, nevar noteikt vienkārši izmērot, to nosaka pēc attāluma starp 100 mm diametra lodes centru un paneļa nominālo līniju maksimālās izmaiņas, virzot lodi pa to pastāvīgā saskarē ar šo sastāvdaļu. Šādas procedūras pielietošanas piemērs dots 3. attēlā.
               
            
            
               3.   
               
                  Galvenā luktura nagu un apmaļu izvirzījuma noteikšanas metode
               
            
            
               3.1.   
               
                  Izvirzījumu no galvenā luktura ārējās virsmas mēra horizontāli no saskares punkta ar 100 mm diametra lodi, kā parādīts 4. attēlā.
               
            
            
               4.   
               
                  Spraugas vai telpas starp dekoratīvā režģa elementiem izmēra noteikšanas metode
               
            
            
               4.1.   
               
                  Spraugas vai telpas starp dekoratīvā režģa elementiem izmēru nosaka attālums starp divām plaknēm, kas iet caur lodes pieskarpunktiem un ir perpendikulāras līnijai, kura savieno šos pieskarpunktus. Šādas procedūras pielietošanas piemēri ir doti 5. un 6. attēlā.
               
            
            
               1. attēls
            
            
               
            
               2. attēls
            
            
               
            
               3. attēls
            
            
               
            
               4. attēls
            
            
               
            
               5. attēls
            
            
               
            
               6. attēls
            
            
               
         
      
      
         
            4. PIELIKUMS
            
               Paziņojums
            
            (maksimālais formāts: A4 (210 × 297 mm))
            
                        
                           
                         (1)
                     
                     
                        Izdevējs: iestādes nosaukums:
                        …
                        …
                        …
                     
                  
               
            
                        par (2):
                     
                     
                        apstiprinājuma piešķiršanu
                        apstiprinājuma paplašināšanu
                        apstiprinājuma atteikšanu
                        apstiprinājuma anulēšanu
                        ražošanas pilnīgu izbeigšanu
                     
                  jumta bagāžniekam, slēpju bagāžniekam, radio uztveršanas vai raidīšanas antenai kā atsevišķas tehniskās vienības tipam2
            
            
                        Apstiprinājuma Nr. …
                     
                     
                        Paplašinājuma Nr. …
                     
                  
                     
                        1.
                     
                     
                        Tirdzniecības nosaukums vai preču zīme: …
                     
                  
                     
                        2.
                     
                     
                        Tips: …
                     
                  
                     
                        3.
                     
                     
                        Ražotāja nosaukums un adrese: …
                        …
                     
                  
                     
                        4.
                     
                     
                        Ražotāja pārstāvja nosaukums un adrese, ja attiecināms: …
                        …
                     
                  
                     
                        5.
                     
                     
                        Atsevišķas tehniskās vienības raksturlielumi: …
                     
                  
                     
                        6.
                     
                     
                        Lietošanas ierobežojumi, ja tādi ir, un montāžas instrukcijas: …
                     
                  
                     
                        7.
                     
                     
                        Atsevišķas tehniskās vienības apstiprināšanai vajadzīgais paraugs iesniegts (datums): …
                     
                  
                     
                        8.
                     
                     
                        Apstiprināšanas testu veikušais tehniskais dienests: …
                     
                  
                     
                        9.
                     
                     
                        Šā dienesta izsniegtā ziņojuma datums: …
                     
                  
                     
                        10.
                     
                     
                        Šā dienesta izsniegtā ziņojuma numurs: …
                     
                  
                     
                        11.
                     
                     
                        Atsevišķas tehniskās vienības apstiprinājums attiecībā uz jumta bagāžnieku(-iem), slēpju bagāžnieku(-iem), radio uztveršanas vai raidīšanas antenu(-ām)2 ir piešķirts/atteikts/paplašināts/anulēts2.
                     
                  
                     
                        12.
                     
                     
                        Vieta: …
                     
                  
                     
                        13.
                     
                     
                        Datums: …
                     
                  
                     
                        14.
                     
                     
                        Paraksts: …
                     
                  
                     
                        15.
                     
                     
                        To dokumentu saraksts, kas iesniegti tipa apstiprinātājai iestādei, kura piešķīrusi apstiprinājumu, un pieejami pēc pieprasījuma, ir pievienots šim paziņojumam.
                     
                  
               (1)  Tās valsts pazīšanas numurs, kura piešķīrusi/atteikusi/anulējusi apstiprinājumu (apstiprināšanas prasības skatīt noteikumos).
            
               (2)  Lieko svītrot.